
E L Ő T E R J E S Z T É S

Sülysáp Város Önkormányzata Képviselő-testületének

2017. szeptember 21-én tartandó munkaterv szerinti ülésére

5. napirendhez

Tárgy: Pályázat kiírása a Gólyahír Bölcsőde bölcsődevezetői (magasabb vezető) beosztására

Tisztelt Képviselő-testület!

Amint az elmúlt ülésen polgármester úr tájékoztatta a tisztelt Képviselő-testületet arról, hogy Nagyné Bellók Annamária, a Gólyahír Bölcsőde vezetője 2017. augusztus 31-ével kérte közalkalmazotti jogviszonyának megszüntetését. A Képviselő-testület döntése alapján Jelenleg Danyi Zsuzsanna vezeti az intézményt megbízott vezetőként, azonban a beosztás ellátására – a közalkalmazottak jogállásáról szóló 1992. évi XXXIII. törvény (a továbbiakban: Kjt.) 20/B. § (1) bekezdése alapján – pályázatot kell kiírni.
A pályázat kiírásával kapcsolatban a jogszabályi előírások a következők:

A pályázatot a megbízási jogkör gyakorlója – jelen esetben a Képviselő-testület – írja ki, azonban a pályázati eljárás előkészítésével összefüggő előkészítő feladatokat – ide nem értve a pályázati feltételek meghatározását – a R. 1/A. § (3) aa) pontja alapján a szociális intézményt fenntartó önkormányzat jegyzője látja el.  

A közalkalmazottak jogállásáról szóló 1992. évi XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII. 26.) Kormányrendelet (a továbbiakban: R) 3. §-a kimondja, hogy a Képviselő-testület által adott szociális intézményvezetői megbízás magasabb vezető megbízásnak minősül.

Magasabb vezető, illetve a vezető beosztás ellátására megbízást az kaphat, aki a munkáltatóval közalkalmazotti jogviszonyban áll, vagy a kinevezéssel egyidejűleg közalkalmazotti munkakörbe kinevezhető.

Szociális intézményben magasabb vezető beosztás ellátására történő megbízás a pályázat elnyerését követően legfeljebb öt év határozott időre adható.
A Kjt. 20. § (3) bekezdése és a R. 1/A. § (4) bekezdése alapján a pályázati felhívásnak tartalmaznia kell:

a) a munkáltató és a betöltendő munkakör, vezetői beosztás megnevezését
b) a munkakörbe tartozó, illetve a vezetői beosztással járó lényeges feladatokat,

c) a pályázat elnyerésének valamennyi feltételét,

d) a pályázat részeként benyújtandó iratokat, igazolásokat

e) a pályázat benyújtásának feltételeit és elbírálásának határidejét,
f) a beosztáshoz kapcsolódó esetleges juttatásokat,

g) a jogviszony időtartamát, határozott idejű jogviszony esetén a jogviszony kezdő napját és megszűnésének időpontját,

h) a pályázat benyújtásának formáját, határidejét és helyét, a pályázat tartalmi követelményeire vonatkozó szabályokat.

A pályázathoz csatolni kell a pályázó szakmai életrajzát, a pályázó nyilatkozatát arról, hogy a pályázati anyagában foglalt személyes adatainak a pályázati eljárással összefüggő kezeléséhez hozzájárul, a pályázó nyilatkozatát, amely szerint a gyermekek védelméről és a gyámügyi igazgatásról szóló 1997. évi XXXI. törvény 15. §-ának (8) bekezdésében meghatározott kizáró ok vele szemben nem áll fenn.
A pályázati felhívást a kormányzati személyügyi igazgatási feladatokat ellátó szerv internetes oldalán közzé kell tenni. Emellett a pályázati felhívást a fenntartó önkormányzat a székhelyén a helyben szokásos módon köteles közzétenni.  
A R. 20/A. § (9)-(12) bekezdése alapján a pályázatokat a pályázat előkészítője – jelen esetben a jegyző – által esetenként összehívott bizottság véleményezi. A bizottság tagjai között kell lennie a pályázat előkészítőjének vagy képviselőjének, illetve magasabb vezetői beosztás esetén a szakmai érdek-képviseleti szövetség, illetőleg egyesület képviselőjének vagy a szakma szerint illetékes szakmai kollégium tagjának.

A bizottság a kiírt feltételeknek megfelelő pályázókat személyesen hallgatja meg. A bizottságnak a meghallgatásról jegyzőkönyvet kell vezetnie, amelynek tartalmaznia kell a bizottság tagjainak a pályázók alkalmasságára vonatkozó véleményét. A pályázati feltételeknek megfelelő pályázatokat a bizottsági véleménnyel együtt a pályázatok elbírálására jogosult személy vagy szerv elé kell terjeszteni.

A kinevezési megbízási jogkör gyakorlója a bizottság írásba foglalt véleményét mérlegelve a pályázati határidő lejártát követő hatvan napon belül vagy első ülésén dönt a vezetői megbízásról.
A pályázati kiírást a fentiek alapján előkészítettük, kérem, szíveskedjenek meghozni a döntésüket.   

…/2017. (IX. 21.) ÖKT határozati javaslat
Sülysáp Város Önkormányzatának Képviselő-testülete a közalkalmazottak jogállásáról szóló 1992. évi XXXIII. törvény 20/B. § (1) bekezdése alapján
1./ pályázatot ír ki a Gólyahír Bölcsőde (2241 Sülysáp, Szilvafasor utca 1.) intézményvezetői (magasabb vezető) beosztásának ellátására,

2./ felkéri a jegyzőt a pályázat lefolytatásával kapcsolatos feladatok ellátására, a kapcsolódó intézkedések megtételére.

Határidő: 2017. novemberi munkaterv szerinti ülés
Felelős: jegyző
Sülysáp, 2017. szeptember 14.

dr. Tóth Krisztina s.k.

jegyző       
MELLÉKLET
Sülysáp Város Önkormányzatának Képviselő-testülete
a közalkalmazottak jogállásáról szóló 1992. évi XXXIII. törvény 20/B. § (1) bekezdése alapján pályázatot hirdet
a Gólyahír Bölcsőde
BÖLCSŐDEVEZETŐ (magasabb vezető)

beosztásának ellátásáre
A közalkalmazotti jogviszony időtartama:

· Határozatlan idejű közalkalmazotti jogviszony.

Foglalkoztatás jellege: 

· Teljes munkaidő.

A vezetői megbízás időtartama:

· A vezetői megbízás határozott időre, 5 nevelési évre, kinevezéstől 2022. augusztus 31-ig szól.

A munkavégzés helye:

· Pest megye, 2241 Sülysáp, Szilvafasor u. 1.

A munkakör betöltője irányítása alá tartozó személyek száma:

· 14 fő

A munkakörbe tartozó, illetve a vezetői megbízással járó lényeges feladatok:

· A bölcsődevezető felelős az intézményben a gyermekek ellátásának megszervezéséért, az intézmény működéséért, a személyi, tárgyi és anyagi feltételek biztosításáért, irányításáért. 

· Feladata az intézmény felelős vezetése, irányítása, a jogszabályokban meghatározottak szerinti szakszerű működés, magas színvonalú szakmai munka biztosítása, szervezése, ellenőrzése; a költségvetési szervek vezetői számára jogszabályban előírt pénzügyi gazdasági feladatok és jogkörök felelősségteljes ellátása; a jogszabályokban és a fenntartó által előírt szabályzatok, tervek, szakmai programok kidolgozása.

A munkakörrel kapcsolatos egyéb lényeges információk:

· Kinevezés esetén 4 hónap, illetve a Kjt. szerint vonatkozó próbaidő kerül kikötésre.

Illetmény és juttatások:

· Az illetmény megállapítására és a juttatásokra a közalkalmazottak jogállásáról szóló 1992. évi XXXIII. törvény; a közalkalmazottak jogállásáról szóló 1992. évi XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról 257/2000. (XII. 26.) Korm. rendelet és az önkormányzatnál és intézményeinél foglalkoztatottak juttatásairól szóló 13/2016. (XI.18.) önkormányzati rendelet rendelkezései az irányadók.

Pályázati feltételek:

· A 15/1998. (IV.30.) NM rendelet 2. számú mellékletében (I. Rész, I. Alapellátások 2. B) pont) előírt képesítés: csecsemő- és kisgyermeknevelő (BA) VAGY bölcsődei szakgondozó (OKJ), csecsemő- és kisgyermekgondozó (OKJ), csecsemő- és kisgyermeknevelő-gondozó (OKJ), csecsemő- és gyermeknevelő-gondozó (OKJ), kisgyermekgondozó, -nevelői (OKJ), csecsemő- és kisgyermeknevelő asszisztens (FOKSZ) vagy csecsemő- és gyermekgondozói (OKJ) végzettséggel rendelkező intézetvezető, szakoktató, védőnő, felsőfokú szociális alapvégzettségű személy vagy pedagógus. 

· legalább 5 év felsőfokú végzettséget vagy felsőfokú szakmai képesítést igénylő, a gyermekvédelem, a szociális ellátás, az egészségügyi ellátás, illetve a közoktatás területén betöltött munkakörben szerzett szakmai gyakorlat,

· felhasználói szintű számítógépes ismeretek (szövegszerkesztés, internet),
· magyar állampolgárság vagy külön jogszabály szerint a szabad mozgás és tartózkodás jogával rendelkező, illetve bevándorolt vagy letelepedett státusz,

· cselekvőképesség, büntetlen előélet,

· kinevezés esetén vagyonnyilatkozat-tétel.
A pályázat részeként benyújtandó iratok, igazolások:

· Fényképes szakmai önéletrajz,

· az intézmény vezetésére vonatkozó program a szakmai helyzetelemzésre épülő fejlesztési elképzeléssel (vezetői program),

· végzettséget, képesítést tanúsító okiratok másolata,

· nyilatkozat büntetlen előéletről (kinevezés esetén 30 napnál nem régebbi erkölcsi bizonyítvánnyal kell igazolni),

· nyilatkozat arra vonatkozóan, hogy a pályázóval szemben a gyermekek védelméről és a gyámügyi igazgatásról szóló 1997. évi XXXI. törvény 15. § (8) bekezdésében meghatározott kizáró ok nem áll fenn,

· nyilatkozat a vagyonnyilatkozat-tétel vállalásáról,
· nyilatkozat arról, hogy a pályázati anyagban foglalt személyes adatok a pályázati eljárással összefüggésben szükséges kezeléséhez hozzájárul, és azokat a döntésben érintettek megismerhetik,
· nyilatkozata arról, hogy a pályázat nyílt ülésen való tárgyalásához hozzájárul vagy zárt ülés tartását kéri.

A munkakör betölthetőségének időpontja:

· A munkakör a pályázatok elbírálását követően azonnal betölthető.

A pályázat benyújtásának határideje: 

· 2017. október 31.
A pályázat elbírálásának határideje: 

· 2017. november 23.

A pályázat elbírálásának módja: 

· A pályázatról – szakbizottság véleményezését és a pályázatuk alapján alkalmasnak talált jelöltek meghallgatását követően – Sülysáp Város Önkormányzatának Képviselő-testülete dönt.

A pályázat benyújtásának módja:

· postai úton vagy személyesen a Sülysápi Polgármesteri Hivatal 2241 Sülysáp, Szent István tér 1. címen,

· elektronikus úton a jegyzo@sulysap.hu címen,
· Kérjük a borítékon, illetve az elektronikus levél tárgyában feltüntetni a pályázati adatbázisban szereplő azonosító számot: …………..…../2017., valamint a munkakör megnevezését: bölcsődevezető.

A pályázattal kapcsolatosan további információt nyújt:

· dr. Tóth Krisztina jegyző a jegyzo@sulysap.hu e-mailcímen vagy a 06-29/635-435 telefonszámon. 

A pályázati kiírás további közzétételének helye: 

· Sülysáp Város Önkormányzatának honlapja (www.sulysap.hu)

